**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 3-án tartandó rendes ülésére**

Az előterjesztés tárgya: Forgalomszabályozó eszközök kihelyezése, megszüntetése

Mellékletek: Térkép részlet

Az előterjesztés előadója: Szőke Zoltán polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/11985-1/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. július 26.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

Tisztelt Képviselő-testület!

A lakosság részéről több jelzés is érkezett kiegészítő tábla, tükör és közlekedési táblák kihelyezésével kapcsolatosan. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszközök kihelyezése érkezett javaslatok a következőek:

- Tiszavasvári belterületén több helyen észlelésre került, hogy a főutak mentén a becsatlakozó alsóbb rendű utcákban a közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: KRESZ) 12. § (1) bekezdésében meghatározott elsőbbséget szabályzó jelzőtáblák kihelyezése indokolt. A Tiszavasvári Rendőrkapitánysággal együttműködve kerültek megállapításra, hogy mely kereszteződésekbe szükséges a fent említett jelzőtáblák elhelyezése.

Az elsőbbséget szabályzó jelzőtáblák elhelyezését az alábbi helyeken javaslom:

* Petőfi utca – Gárdonyi utca kereszteződésében
* Petőfi utca – Petőfi utca (Csoki gyár) kereszteződésében
* Petőfi utca – Károly Róbert utca kereszteződésében
* Bajcsy-Zsilinszky utca – Budai Nagy Antal utca kereszteződésében
* Bajcsy-Zsilinszky utca – Bem József utca kereszteződésében
* Bajcsy-Zsilinszky utca – Babits Mihály utca kereszteződésében
* Bajcsy-Zsilinszky utca – Kazinczy utca kereszteződésében
* Bajcsy-Zsilinszky utca – Fecske-köz kereszteződésében
* Vasvári Pál utca – Makarenkó utca kereszteződésében
* Vasvári Pál utca – Károli Gáspár utca kereszteződésében
* Vasvári Pál utca – Deák Ferenc utca kereszteződésében
* Vasvári Pál utca – Iskola utca (Templom és az új Tanoda közötti szakasz)
* Budai Nagy Antal – Honvéd utca kereszteződésében

- A Vörösmarty utca – Szögi Lajos utca kereszteződésébe egy domború tükör kihelyezésére lenne szükség, mivel a sarkon lévő háztól a Szögi Lajos utcára való kikanyarodás nehézséget okoz, nem belátható a balról érkező forgalom.

- Adria utcán kihelyezett „Megállni tilos” közlekedési táblához szükséges a KRESZ 15. § 7. bekezdés 63/A. ábrája szerinti kiegészítő tábla kihelyezése, amely a padkán való megállást is tiltja, mivel a gépjárművezetők felállnak az útpadkára.

- Továbbá a Szentmihály tér parkolójában szükséges elhelyezni egy behajtani tilos táblát kiegészítő táblával, amelyen a behajtási tilalom időkorlátja szerepel (22.00-06.00). A tábla elhelyezésével az ott lakók éjszakai nyugalmának elérése a cél.

- Javaslom a Vörösvári utca temető előtti parkoló útszakaszának egyirányúsítását, az egyirányú forgalmi utat jelölő tábla a temető főbejáratánál (ravatolozó), az útszakasz másik végén (műkőüzemnél) pedig a behajtani tilos tábla kerülne kihelyezésre.

- Az Adria 13. szám alatti ingatlan kapubejárójával szemben elhelyezett, a KRESZ 17. § 1. bekezdés 112/A. ábrája szerinti tehergépjárművek parkolására biztosított parkoló tábla megszüntetését javaslom, mivel akadályozza az ingatlanra történő bejutást, valamint nem indokolt a tábla.

- Az Iskola utcában javaslom az egyirányú forgalmi utat jelölő tábla megszüntetését, mivel nem indokolt az egyirányúsítás.

A megvalósításhoz szükséges tükör, táblák, bilincsek és oszlopok beszerzésének költségvonzata van, amelyek várható összege nettó 349.770,-Ft, azaz **összesen bruttó 444.207,-Ft.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2023. július 26.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2023. (VIII.03.) Kt. számú**

**határozata**

**Forgalomszabályozó eszközök kihelyezése**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1db behajtani tilos táblát kiegészítő táblával a Szentmihály tér parkolójában

- 1db egyirányú forgalmi utat jelölő táblát a temető főbejáratánál, és 1db behajtani tilos táblát az útszakasz másik végén.

- 1 db domború tükröt a Vörösmarty utca – Szögi Lajos utca kereszteződésébe

- 1 db az útpadkán történő megállási tilalomra is utaló kiegészítő táblát az Adria utcán már korábban kihelyezett „Megállni tilos” tábla alá.

- 14 db elsőbbséget szabályzó jelzőtáblát:

* Petőfi utca – Gárdonyi utca kereszteződésében
* Petőfi utca – Petőfi utca (Csoki gyár) kereszteződésében
* Petőfi utca – Károly Róbert utca kereszteződésében
* Bajcsy-Zsilinszky utca – Budai Nagy Antal utca kereszteződésében
* Bajcsy-Zsilinszky utca – Bem József utca kereszteződésében
* Bajcsy-Zsilinszky utca – Babits Mihály utca kereszteződésében
* Bajcsy-Zsilinszky utca – Kazinczy utca kereszteződésében
* Bajcsy-Zsilinszky utca – Fecske-köz kereszteződésében
* Vasvári Pál utca – Makarenkó utca kereszteződésében
* Vasvári Pál utca – Károli Gáspár utca kereszteződésében
* Vasvári Pál utca – Deák Ferenc utca kereszteződésében
* Vasvári Pál utca – Iskola utca (Templom és az új Tanoda közötti szakasz)
* Budai Nagy Antal – Honvéd utca kereszteződésében

2. Elrendeli az alábbi forgalomszabályozó táblák megszűnését:

- Az Adria 13. szám alatti ingatlan kapubejárójával szemben elhelyezett tehergépjárművek parkolására biztosított parkoló tábla

- Az Iskola utcában az egyirányú forgalmi utat jelölő tábla

3. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 1. és 2. pont azonnal

3. pont 2023. szeptember 30. **Felelős:** Szőke Zoltán polgármester