**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 03-án tartandó rendes ülésére**

Az előterjesztés tárgya: A “Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat közbeszerzési eljárásának lezárásáról

Mellékletek: Bontási jegyzőkönyv, BB jegyzőkönyv,

Az előterjesztés előadója: Szőke Zoltán polgármester

Az előterjesztés témafelelőse: Köblösné Szilágyi Nikoletta - köztisztviselő

Az előterjesztés ügyiratszáma: TPH/630-146/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1. és 1.22 pontjai |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |
| --- | --- |
| Munkácsi Ágnes - intézményvezető | cseperedok@tiszavasvari.hu |
|  |  |
|  |  |

Egyéb megjegyzés: -

Tiszavasvári, 2023. július 25.

Köblösné Szilágyi Nikoletta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Köblösné Szilágyi Nikoletta

## ELŐTERJESZTÉS

### **A Képviselő-testülethez**

**A “Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat közbeszerzési eljárásának lezárásáról**

Tisztelt Képviselő-testület!

A "Bölcsődei nevelés fejlesztése Tiszavasváriban" című RRF-1.1.2-21-2022-00101 azonosítószámú pályázat megvalósítása érdekében a 125/2023. (IV.27.) Kt. határozattal elfogadásra került a közbeszerzési kiírás (ajánlattételi felhívás, ajánlattételi dokumentáció, szerződés-tervezetek), amely tárgyalásos eljárásként kerül kiírásra a közbeszerzésekről szóló 2015. évi CXLIII. törvény (továbbiakban: Kbt.) 112. §-a (1) bekezdés a) pontja és a 117. §-a alapján. Az ajánlattételi határidőig (2023. május 24. 10: 00 óra) 2 db árajánlat érkezett be. Az ajánlatok megvizsgálásra kerültek, és felvilágosítás kérésre, hiánypótlásra került sor, melyet követően a tárgyalás 2023. június 27-én 10:00-kor történt. Az új ajánlatok beadási határideje 2023. június 28. 14:00 volt. A bontási jegyzőkönyv alapján megállapítható volt, hogy a beérkező árajánlatok mindegyike meghaladja a rendelkezésre álló fedezetet.

Tekintve, hogy az önkormányzat költségvetése a jelenlegi helyzetben nem tudja biztosítani a pályázati forráson felüli költségeket (árajánlatok alapján bruttó 14 - 25 millió Ft), így az önkormányzat 2023. július 11. napján költségnövekmény iránti kérelmet nyújtott be a Magyar Államkincstár részére. A Magyar Államkincstár 2023. július 19-én kelt válasza alapján a kérelmet elutasították, melynek indoka a 3. felhívási szakaszra beérkezett nagyszámú támogatási kérelem, valamint az, hogy a pályázati felhívás fajlagos költségkorlátai (12.500.000Ft/férőhely) alapján a vállalt 14 újonnan létrehozott férőhellyel az önkormányzat a 175.000.000 Ft maximális támogatásra volt jogosult. A jelenleg hatályos támogatási szerződésben megítélt támogatási összeg pedig 174.999.035 Ft.

Fentiek alapján újabb közbeszerzési eljárás lefolytatása válik szükségessé.

Megkérem a Tisztelt Képviselő-testületet, hogy a közbeszerzési eljárás lezárásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. július 25.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (VIII.03.) Kt. számú**

**határozata**

**A “Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **- a „Bölcsődei nevelés fejlesztése Tiszavasváriban” című RRF-1.1.2-21-2022-00101** azonosítószámú pályázat megvalósításához lefolytatott **közbeszerzési eljárás eredménytelenségét** a Kbt. 75. § (2) bekezdés b) pontjára való tekintettel.
2. **Felkéri a polgármestert, hogy a döntésről tájékoztassa az Ajánlattevőket.**
3. **Felkéri a polgármestert, hogy tegye meg a szükséges intézkedéseket az új közbeszerzési eljárás lefolytatására**
4. **Felkéri a polgármestert, hogy tegye meg a szükséges lépéseket az ajánlati biztosíték visszautalása iránt az Ajánlattevők részére.**

**Határidő:** azonnal, esedékességkor **Felelős:** Szőke Zoltán polgármester