**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. augusztus 3-án tartandó rendes ülésére**

Az előterjesztés tárgya: A TOP-1.1.1-15-SB1-2016-00005 azonosítószámú „Iparterület kialakítása Tiszavasváriban” című pályázat Támogatási Szerződésének 4. módosításának utólagos elfogadása

Melléklet: Támogatási Szerződés 3. sz. módosítása

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/177- /2023

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. július 24.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

A TOP-1.1.1-15-SB1-2016-00005 azonosítószámú „Iparterület kialakítása Tiszavasváriban” című pályázat Támogatási Szerződésének

4. módosításának utólagos elfogadásáról

Tisztelt Képviselő-testület!

A TOP-1.1.1-15-SB1-2016-00005 azonosítószámú „Iparterület kialakítása Tiszavasváriban” című pályázat kapcsán a Támogatási Szerződés (továbbiakban: TSZ) módosítására igényt nyújtottunk be 2023. februárjában. A módosítás főként az inkubátorcsarnok elhagyására és költségátcsoportosítására irányult, amely egyidejűleg a mérföldkövek elérési dátumát is érintette, mellyel együtt módosult a projekt fizikai befejezésének a határideje, ezeket a TSZ 4. számú módosítása 3. melléklete tartalmazza. Az Irányító Hatóság az inkubátorház elhagyásához és az arra rendelkezésre álló fedezetének az átcsoportosításához feltétetlesen járult hozzá, azaz amennyiben az nem valósul meg a projektből, annak a költsége visszafizetendő. A TSZ 4. számú módosítása 2023. június 27-én hatályba lépett, mely a határozat-tervezet mellékletét képezi.

A fentiekben foglaltakra való tekintettel költségnövekmény igény benyújtására került sor a „Közművesítés, kerítésépítés, terület-előkészítés” megvalósításának többletköltségére.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. július 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VIII.3.) Kt. számú**

**határozata**

**A TOP-1.1.1-15-SB1-2016-00005 azonosítószámú „Iparterület kialakítása Tiszavasváriban” című pályázat Támogatási Szerződésének**

**4. módosításának utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Miniszterelnökség Területfejlesztési Operatív Programok Irányító Hatóság, mint Támogató képviseletében eljáró Magyar Államkincstár Szabolcs-Szatmár-Bereg Vármegyei Igazgatósága, mint Közreműködő szervezet által IKT-2016-615-I1-00000924/0000162 iktatószámon kiállított Támogatási Szerződés 4. számú módosítását az „Iparterület kialakítása Tiszavasváriban” cél érdekében a határozat 1. mellékletében foglalt tartalommal.
2. Utólagosan hozzájárul a költségnövekmény igény benyújtásához a Támogató Szervezet felé a pályázat megvalósítása érdekében.

**Határidő**: azonnal **Felelős:** Szőke Zoltán polgármester