**ELŐTERJESZTÉS**

Tiszavasvári Város Önkormányzata Képviselő-testületének

**2023. augusztus 3-án** tartandó **rendes nyílt** ülésére

Az előterjesztés tárgya: **A rászoruló gyermekek szünidei étkeztetéséhez kapcsolódó többletfinanszírozás kezdeményezéséről**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna Igazgatási és szociálpolitikai osztályvezető

Ügyiratszám: TPH/3998/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea- Tiva-Szolg Nonprofit Kft. ügyvezetője | [groncsakandrea@gmail.com](mailto:groncsakandrea@gmail.com) |
| Munkácsi Ágnes – Tiszavasvári Bölcsőde intézményvezetője | [cseperedok@tiszavasvari.hu](mailto:cseperedok@tiszavasvari.hu) |

Tiszavasvári, 2023. július 27.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A rászoruló gyermekek szünidei étkeztetéséhez kapcsolódó többletfinanszírozás**

**kezdeményezéséről**

**Tisztelt Képviselő-testület!**

A szünidei gyermekétkeztetés költségeiről legutóbb 2023. február 23-ai ülésén döntött Tiszavasvári Város Képviselő-testülete. Ezt követően kerültek aláírásra a Tiva-Szolg Kft. és a Tiszavasvári Bölcsőde esetében is a szerződések a 49/2023 (II.23.) Kt. sz. határozat alapján. A szünidei gyermekétkeztetés keretében dobozban, elvitelre napi egyszeri meleg ételt biztosítunk az iskolai szünetek idején a rászoruló, gyermekvédelmi kedvezményben részesülő gyerekek részére. Ez átlagosan a rövidebb szünetekben (őszi, téli, tavaszi) kb. 1200 fő gyermek, a nyári szünetben 1400 fő gyermek ellátását kell, hogy biztosítsa. A doboz költsége 80-90 Ft körül van jelenleg, és a meghatározott árnak magában kell foglalnia a rezsi, üzemeltetési költségeket és az alapanyag beszerzési árakat is.

A februári döntéssel a 2022. évi bruttó 569 Ft/fő/nap költséget emelte a képviselő-testületi döntés bruttó 675 Ft/fő/nap költségre.

A Magyarország 2023. évi központi költségvetéséről szóló 2022. évi XXV. tv. 2. sz. melléklete II. 50. pontja alapján igényli az önkormányzat a rászoruló gyermekek szünidei étkeztetése támogatását. A kapott állami támogatás (normatíva) erre a feladatra 456 Ft/fő/nap Tiszavasvári esetében, mivel az egy lakosra jutó iparűzési adóerő képességünk 27.473 Ft.

***A költségvetési törvény az alábbiakat szabályozza:***

*„50.* ***1.4.2. Szünidei étkeztetés támogatása jogcím***

*50.1. A támogatás a rászoruló gyermekek Gyvt. 21/C. § (1) bekezdés a) pontjában szereplő gyermekek szünidei étkeztetését biztosító önkormányzatokat illeti meg, az étkezési adagok száma alapján. Az étkezési adagok számába beleértendő a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/A. § (1)-(2) bekezdése szerint biztosított szünidei étkeztetés is.*

*50.2. A támogatás összege az egy lakosra jutó iparűzési adóerő-képességtől függő fajlagos összegek figyelembevételével kerül meghatározásra az alábbiak szerint.*

|  |  |  |
| --- | --- | --- |
|  | *A* | *B* |
|  | ***Egy lakosra jutó iparűzési adóerő-képesség (forint)*** | ***Fajlagos összeg korrigált értéke******(forint/étkezési adag)*** |
| ***1*** | *0-18 000* | *570* |
| ***2*** | *18 001-21 000* | *542* |
| ***3*** | *21 001-24 000* | *513* |
| ***4*** | *24 001-27 000* | *485* |
| ***5*** | *27 001-30 000* | *456* |
| ***6*** | *30 001-35 000* | *399* |
| ***7*** | *35 001-40 000* | *342* |
| ***8*** | *40 001-* | *285* |

*50.3. A támogatás megállapításához szükséges adatszolgáltatás tartalmát az államháztartásért felelős miniszter által kiadott útmutató rögzíti, amelyet az elszámolás során is figyelembe kell venni.*

*50.4. A támogatás felhasználásával kapcsolatos szabály:*

*A támogatás szempontjából kizárólag az „Intézményen kívüli gyermekétkeztetés” kormányzati funkción elszámolt kiadások vehetők figyelembe.”*

A szolgáltatóknak a jelenlegi szerződés alapján is a normatíván felüli díjat fizet az önkormányzat. A 2024. évi költségvetési várható adatok alapján pedig még tovább romlik a helyzet az alábbi táblázat adataiban feltüntetetteknek megfelelően:

|  |  |  |  |  |
| --- | --- | --- | --- | --- |
| **Kimutatás Szünidei Gyermekétkeztetés** | | **2022** | **2023** | **2024** |
| **A** | 2023 májusi normatíva adagszám (adag): | 87501 | 105 957 | 105 957 |
| **B** | Feladatalapú támogatás fajlagos összege, iparűzési adóerőképesség miatt (Ft): | 513 | 456 | 399 |
| **C** | Támogatás várható összege (Ft) (A\*B): | 44 888 013 | 48 316 392 | 42 276 843 |
| **D** | Határozatban megállapított ellenérték (Ft): | 569 | 675 | 675 |
| **E** | Várható kiadás összege (Ft) (A\*D): | 49 788 069 | 71 520 975 | 71 520 975 |
| **F** | **Feladaton várható hiány (Ft) (C-E):** | **- 4 900 056** | **- 23 204 583** | **- 29 244 132** |
|  |  |  |  |  |
| **G** | lakosságszám | 12963 | 12900 | 12850 |
| **H** | adóerőképesség | 308496534 | 354397823 | 408628852 |
| **I** | adóerőképesség változása | 1,042557933 | 1,148790291 | 1,153023031 |
| **J** | adóerőképesség/lakosságszám | 23798,23606 | 27472,69946 | 31799,91066 |

A 2023. februári napirendjében tárgyalta a képviselő-testület, hogy kezdeményezi a szünidei étkeztetés finanszírozása emelését a Belügyminisztériumnál az akkori tervezett adatokat látva. A kezdeményező levelünk 2023. március 14. nappal elküldésre került.

Erre 2023. április végén kaptunk választ, melyben tájékoztatnak, hogy a szaktárca folyamatosan vizsgálja lehetőségeit, azonban konkrét intézkedésre csak megalapozott hatásszámítások alapján, a szükséges költségvetési források rendelkezésre állásától függően kerülhet sor.

Jelenleg az önkormányzat adóerő képességéhez kötött a finanszírozása erre a feladatra, ami nagy nehézségeket okoz. A településen a rászoruló hátrányos helyzetű gyermekek száma magas, és a megfelelő, jogszabályi minőségi előírásokhoz igazodó színvonalú napi étel biztosítása alacsonyabb összegből megoldhatatlannak tűnik. Így összességében nagy összeggel szükséges az önkormányzatnak kiegészítenie ezen feladat ellátását éves szinten, ami a sok más feladat mellett óriási nehézséget okoz.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.

Tiszavasvári, 2023. július 27.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2023. (IX. 3.) Kt. számú**

**határozata**

**A rászoruló gyermekek szünidei étkeztetéséhez kapcsolódó többletfinanszírozás kezdeményezéséről**

Tiszavasvári Város Önkormányzata Képviselő-testülete az alábbi határozatot hozza:

1. Kezdeményezi a Belügyminisztérium felé **a szünidei étkeztetés jelenlegi finanszírozási rendszere felülvizsgálatát – határozat I. 3. pontja táblázatában részletezett költségkimutatás alapján - vagylagosan az alábbiak mentén:**
2. **Az egy lakosra jutó iparűzési adóerő-képesség újraszabályozása.** A jelenlegi sávok és fajlagos összegek 2017 óta nem módosultak. A legmagasabb értékű fajlagos összeg sem éri el a ténylegesen egy étkezési adagra jutó költséget.
3. Az intézményi gyermekétkeztetéssel együtt kezelve vizsgálni felül a finanszírozást, **függetlenül az adóerő képességtől az adagszám és fajlagos költség alapján biztosítani azt.**
4. Költségkimutatás:

|  |  |  |  |  |
| --- | --- | --- | --- | --- |
| **Költségkimutatás Szünidei Gyermekétkeztetésről** | | **2022** | **2023** | **2024** |
| **A** | 2023 májusi normatíva adagszám (adag): | 87501 | 105 957 | 105 957 |
| **B** | Feladatalapú támogatás fajlagos összege, iparűzési adóerőképesség miatt (Ft): | 513 | 456 | 399 |
| **C** | Támogatás várható összege (Ft) (A\*B): | 44 888 013 | 48 316 392 | 42 276 843 |
| **D** | Határozatban megállapított ellenérték (Ft): | 569 | 675 | 675 |
| **E** | Várható kiadás összege (Ft) (A\*D): | 49 788 069 | 71 520 975 | 71 520 975 |
| **F** | **Feladaton várható hiány (Ft) (C-E):** | **- 4 900 056** | **- 23 204 583** | **- 29 244 132** |
|  |  |  |  |  |
| **G** | lakosságszám | 12963 | 12900 | 12850 |
| **H** | adóerőképesség | 308496534 | 354397823 | 408628852 |
| **I** | adóerőképesség változása | 1,042557933 | 1,148790291 | 1,153023031 |
| **J** | adóerőképesség/lakosságszám | 23798,23606 | 27472,69946 | 31799,91066 |

1. Kezdeményezi a feladatra **eső többletfinanszírozás biztosítását az idei évre, melynek összege jelenlegi ismereteink szerint: 23.204.583-Ft.**
2. Felkéri a polgármestert, hogy a határozat 1 példányát küldje meg a Belügyminisztérium részére

**Határidő:** azonnal **Felelős:** Szőke Zoltán polgármester