**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. augusztus 03-án**

**tartandó rendes ülésére**

Az előterjesztés tárgya:

**A NYÍREHAB-TEX Nonprofit Kft. klímaberendezés beszerelésére vonatkozó bérbeszámítási kérelme**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/9993-2/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. július 21.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A NYÍREHAB-TEX Nonprofit Kft. klímaberendezés beszerelésére vonatkozó bérbeszámítási kérelméről**

**Tisztelt Képviselő-testület!**

Makra Zoltán, a **NYÍRREHAB-TEX Nonprofit Kft.** ügyvezetője, mint a Tiszavasvári, Gépállomás u. 3. szám alatti önkormányzati ingatlan bérlője **bérbeszámítási kérelmet nyújtott be** az Önkormányzathoz, az ingatlanon történő **hűtő-fűtő berendezések telepítésére** vonatkozóan. A beruházás teljes költsége **nettó 2.284.564 Ft**, mely 1 db 5 kW-os, 5 db 3 kW-os hűtő-fűtő klímaberendezés és 1 db 120 l-es villanybojler felszerelésének, beüzemelésének költségét jelenti.

A Kft. azzal a kéréssel fordult a Képviselő-testülethez, hogy amennyiben lehetséges, úgy a költségek 50 %-os megtérítésével (bérleti díjba történő kompenzálásával) járuljon hozzá a korszerűsítés megvalósításához.

A klímaberendezések telepítését, cseréjét, valamint a bérbeszámítási kérelmüket az alábbiakkal indokolták:

A Kft. által 10 éve felszerelt és használt klímaberendezések elavultak, meghibásodtak, javításuk, felújításuk gazdaságtalanná vált, ugyanakkor a megfelelő munkakörülmények biztosítása érdekében mindenképpen szükségesek. A klímaberendezések véglegesen kerülnek beépítésre, melyek az épület használati értékét növelik.

Tájékoztatom a Testületet arról, hogy a NYÍRREHAB-TEX Nonprofit Kft. 2014.01.01-től bérlője a fenti önkormányzati ingatlannak, melyben megváltozott munkaképességű embereket foglalkoztatnak, illetve hímző üzemet működtetnek. Az összesen 5862 m2 nagyságú ingatlan, valamint az ingatlanon lévő 630 m2 és 355 m2 nagyságú épületek után havonta fizetendő bérleti díj 131.675 Ft + ÁFA/hó.

A Kft. 2020-ban a Gépállomás u. 3. szám alatti ingatlanon lévő főépület fűtéskorszerűsítését végezte el, mely során gázkazán cseréjére és fűtéskorszerűsítésre került sor. A Képviselő-testület akkor hozzájárult ahhoz, hogy a fűtéskorszerűsítés költségéből 900.000 Ft a bérleti díjba engedményezésre, bérbeszámításra kerüljön.

A Képviselő-testület **olyan esetekben támogatja az önkormányzati ingatlan bérlőjének bérbeszámítási kérelmét, amikor az épület központi berendezései, nyílászárói, vezetékhálózatai kerülnek a bérlő által cserére, korszerűsítésre, melyek az épület értékét növelik, illetve a bérleményből történő kiköltözést követően az épületben maradnak, nem kerülnek le/kiszerelésre.**

Nem javaslom a Kft. bérbeszámításra vonatkozó kérelmének támogatását tekintettel arra, hogy jelen esetben a klímaberendezések tárgyi eszköznek minősülnek, azok bármikor leszerelhetőek, illetve nem tartoznak az épület központi berendezései közé.

Kérem, hogy a Képviselő-testület hozza meg döntését a Kft. bérbeszámítási kérelméről.

Tiszavasvári, 2023. július 21.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**A NYÍREHAB-TEX Nonprofit Kft. klímaberendezés beszerelésére vonatkozó bérbeszámítási kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

A Képviselő-testület **nem támogatja** a NYÍRREHAB-TEX Nonprofit Kft., mint a Tiszavasvári, Gépállomás u. 3. szám alatti önkormányzati ingatlan bérlőjének - az ingatlanon történő hűtő-fűtő klímaberendezések telepítésére vonatkozó - bérbeszámítási kérelmét.

Felkéri a polgármestert, hogy tájékoztassa a Kft. ügyvezetőjét a Képviselő-testület döntéséről.

Határidő: azonnal Felelős: Szőke Zoltán polgármester